《抵池阳未入关泊于》
宋代·戴炳

瘦策相扶上翠微，眼惊奇怪足忘疲。三十六洞犹昔者，四百馀年无牧之。

涨水淼瀰春雨后，远山重叠夕阳时。几多江北江南恨，问着沙鸥总不知。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。